stanford-oval/wikipedia huggingface dataset:
Ammattikasvatusneuvosto

Ammattikasvatusneuvosto oli aiemmin Suomessa toiminut valtion toimielin, joka vastasi ammattikasvatuksen järjestämisestä.
Ammattikasvatusneuvosto perustettiin vuonna 1917 senaatin päätöksellä. Se asetettiin avustamaan kauppa- ja teollisuushallitusta ammattikasvatusta koskevissa asioissa käsityön ja teollisuuden alalla. Sittemmin toimenkuvaa laajennettiin vuoden 1926 asetuksella, jonka mukaan ammattikasvatusneuvoston tehtävänä oli avustaa kauppa- ja teollisuusministeriötä ammattikasvatusta koskevien periaatteellisten kysymysten ratkaisussa.
Ammattikasvatusneuvoston tehtävät

Ammattikasvatusneuvoston tuli valvoa ammattikasvatuksen kehitystä Suomessa ja oppia tuntemaan sen tarpeita sekä tutustua ammattikasvatuksen alalla ulkomailla tehtyihin parannuksiin ja uudistuksiin. Lisäksi sen tuli harkita toimenpiteitä ammattikasvatuksen parantamiseksi sekä yleensä että erityisesti opetuslaitoksissa ja työpajoissa annettavaan opetukseen nähden, ja tehdä niistä kauppa- ja teollisuusministeriölle ehdotuksia. Neuvoston tehtävänä oli myös kauppa- ja teollisuusministeriön kehotuksesta antaa lausuntoja ammattikasvatusta koskevista kysymyksistä.
Ammattikasvatusneuvoston kokoonpano

Ammattikasvatusneuvostoon kuului jäseninä kauppa- ja teollisuusministeriön teollisuustoimiston teollisuusneuvos ja tarkastaja, joka toimi neuvoston sihteerinä, sekä kolme ammatillisten koulujen opettajien, kolme työnantajien ja kolme työntekijöiden edustajaa.
Työnantajajäsenistä tuli yhden edustaa suurteollisuutta, yhden ammatteja ja pienteollisuutta sekä yhden maataloutta. Työntekijäjäsenten tuli edustaa ammatteja ja teollisuutta.
Ammattikasvatusneuvosto kokoontui vähintään kerran vuodessa. Neuvosto valitsi keskuudestaan puheenjohtajan ja varapuheenjohtajan.
Alkoholikardiomyopatia

Alkoholikardiomyopatia on dilatoivan kardiomyopatian eli laajentavan sydänlihassairauden muoto. Se voidaan todeta henkilöllä, jolla on liialliseen alkoholinkäyttöön viittaavia löydöksiä, sydämen vajaatoiminta ja dilatoivaa kardiomyopatiaa tukevaa näyttöä. Monet raportit viittaavat siihen, että naiset ovat miehiä alttiimpia alkoholin kardiotoksisille vaikutuksille. Lähinnä alkoholikardiomyopatiaa tavataan vähintään keski-ikäisillä henkilöillä; se on harvinaisempi alle 40-vuotiailla.
Jos alkoholikardiomyopatiaan sairastunut lopettaa alkoholinkäytön kokonaan, sydämen toiminta saattaa parantua huomattavasti ja toisinaan normalisoitua täysin. Erään tutkimuksen perusteella alkoholin väärinkäyttäjillä, jotka ovat joutuneet sairaalahoitoon pelkän kardiomyopatian takia, on korkeampi kirroosiriski kuin alkoholin väärinkäyttäjillä, joilla ei ole sydänsairautta.
Tyypillisimmät alkoholikardiomyopatian oireet ovat dyspnea, ortopnea ja paroksysmaalinen nokturnaalinen dyspnea.
Alkmaar-luokka

| Alkmaar-luokka |
| --- | --- |


Tekniset tiedot
Uppouma:  562 t (standardi) 595 t (kuormattu)
Pituus:  51,6 m (kokonaispituus)
Leveys:  9 m
Syväys:  3,5 m
Koneteho:  1 900 bhp
Nopeus:  15 solmua
Miehistöä:  55
Aseistus
Meritorjunta:  2 × 12,7 mm konekivääriä
Ilmatorjunta:  1 × 20 mm ilmatorjuntatykki
Alkmaar-luokka on Alankomaiden Kuninkaallisen laivaston viidentoista miinantorjunta-aluksen muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Hr. Ms. Alkmaar | Van der Giessen-de Noord, Alblasserdam | 1979 | 18. toukokuuta 1982 | 28. toukokuuta 1983 | palveluksesta 12. toukokuuta 2001 Latvialle 2005 nimellä Rusins (M-08) |
| Hr. Ms. Delfzijl | Van der Giessen-de Noord | - | 29. lokakuuta 1982 | 17. elokuuta 1983 | palveluksesta 19. kesäkuuta 2001 Latvialle nimellä Visvaldis (M-07) |
| Hr. Ms. Dordrecht | Van der Giessen-de Noord | - | 26. helmikuuta 1983 | 16. marraskuuta 1983 | palveluksesta 5. heinäkuuta 2001 Latvialle nimellä Talivaldis (M-06) |
| Hr. Ms. Haarlem | Van der Giessen-de Noord | - | 9. heinäkuuta 1983 | 12. tammikuuta 1984 | palveluksesta 2011 |
| Hr. Ms. Harlingen | Van der Giessen-de Noord | - | 9. heinäkuuta 1983 | 12. huhtikuuta 1984 | Latvialle nimellä Imanta (M-04) |
| Hr. Ms. Scheveningen | Van der Giessen-de Noord | - | 2. joulukuuta 1983 | 18. heinäkuuta 1984 | palveluksesta 4. joulukuuta 2002 Latvialle nimellä Viesturs (M-05) |
| Hr. Ms. Maasluis | Van der Giessen-de Noord | - | 5. toukokuuta 1984 | 12. joulukuuta 1984 | palveluksesta 2011 |
| Hr. Ms. Makkum | Van der Giessen-de Noord | - | 27. syyskuuta 1984 | 13. toukokuuta 1985 | - |
| Hr. Ms. Middelburg | Van der Giessen-de Noord | - | 23. helmikuuta 1985 | 10. joulukuuta 1986 | palveluksesta 2011 |
| Hr. Ms. Hellevoetsluis | Van der Giessen-de Noord | - | 18. heinäkuuta 1985 | 20. helmikuuta 1987 | palveluksesta 2011 |
| Hr. Ms. Schiedam | Van der Giessen-de Noord | - | 20. joulukuuta 1985 | 9. heinäkuuta 1986 | - |
| Hr. Ms. Urk | Van der Giessen-de Noord | - | 2. toukokuuta 1986 | 10. joulukuuta 1986 | - |
| Hr. Ms. Zierikzee | Van der Giessen-de Noord | - | 4. lokakuuta 1986 | 7. toukokuuta 1987 | - |
| Hr. Ms. Vlaardingen | Van der Giessen-de Noord | - | 6. elokuuta 1988 | 15. maaliskuuta 1989 | - |
| Hr. Ms. Willemstad | Van der Giessen-de Noord | - | 27. tammikuuta 1989 | 20. syyskuuta 1989 | - |
Allegro

Allegro voi tarkoittaa seuraavia:
Allegro, ohjelmointikirjasto
allegro (ital.), musiikkitermi: nopeasti
Austin Allegro, British Leylandin valmistama automalli
Allegro, Helsingin ja Pietarin välillä 2010–2022 liikennöinyt juna
John Marco Allegro (1923–1988), brittiläinen arkeologi, kielitieteilijä ja Kuolleenmeren kääröjen tutkija
Allegro, vuoden 2005 elokuva
Campus Allegro, kampus Pietarsaaressa
Allegro, suomalainen pyykinpesuainebrändi
Allegro, verkkokaupan alusta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Allegro”, voi hakea sivunnimihaulla, laajalla sivunnimihaulla tai tekstihaulla.
Andreas Markusson

| Andreas Markusson> Henkilötiedot |
| --- | --- |
Syntynyt: 7. maaliskuuta 1893 Narvik, Norja
Kuollut: 31. lokakuuta 1952 (59 vuotta) Tønsberg, Norja
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Andreas Markusson (7. maaliskuuta 1893 Narvik, Norja – 31. lokakuuta 1952 Tønsberg, Norja) oli norjalainen kirjailija ja opettaja. Hän kuvaa teoksissaan Pohjois-Norjan kalastaja- ja talonpoikaisväestön elämää. Hän hyödyntää psykologista ihmiskuvausta teoksessa Han som kjempet mot mørket (1937), joka kertoo Lars Levi Laestadiuksesta, ja jatkaa aiheesta teoksessa Hyrdene som for vill (1938), jossa lestadiolaisuuden ohella kuvataan kahta 1852 Kautokeinossa tapahtunutta väkivallantekoa.
Allegro (yritys)

| Allegro |
| --- | --- |

Yritysmuoto:  S.A. (spółka akcyjna), pörssiyhtiö
Osake:  WSE: ALE
ISIN:  LU2237380790
Perustettu:  1999
Toimitusjohtaja:  Roy Perticucci
Kotipaikka:   Luxemburg: Rue Hildegard Von Bingen 1 L-1282, Luxemburg
Toimiala:  verkkokauppa
Kotisivu:  www.allegro.eu
Infobox OKVirheellinen NIMI-arvo: 
Allegro.eu S.A. on puolalainen verkkokaupan alusta. Se perustettiin vuonna 1999 Poznańissa.
Yhtiö omistaa Allegro.pl:n, Puolan suurimman ostosalustan, jota käytetään keskimäärin 20 miljoonaa kertaa kuukaudessa. Konserni ylläpitää myös hintavertailusivustoa Ceneo.pl ja lipunjakelusivustoa eBilet.
Yhtiön osakkeet on listattu Varsovan pörssissä ja yhtiö on mukana WIG30-osakeindeksissä.
Andros

Andros voi viitata seuraaviin:
Andros, saari Bahamalla
Ándros, saari Kykladeilla Kreikassa
Oy Andros Ab, Oy Andrée & Rosenqvist Ab, Turussa 1906–1939 toiminut veneveistämö ja konepaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Andros”, voi hakea sivunnimihaulla, laajalla sivunnimihaulla tai tekstihaulla.
Alv Gjestvang

| Mitalit> Maa:   Norja.Miesten pikaluistelu. Olympialaiset  | Mitalit> Maa:   Norja.Miesten pikaluistelu. Olympialaiset  | Mitalit> Maa:   Norja.Miesten pikaluistelu. Olympialaiset  | Maa:   Norja> Miesten pikaluistelu. |
| --- | --- | --- | --- |
|  Hopeaa | Innsbruck 1964 | 500 m |  |
|  Pronssia | Cortina d’Ampezzo 1956 | 500 m |  |
Alv Gjestvang (13. syyskuuta 1937 Østre Toten – 26. marraskuuta 2016 Lillehammer) oli norjalainen pikaluistelija.
Gjestvang edusti urallaan Skreia IL:iä, Oslo IL:iä ja Hamar IL:iä. Hänen suurimmat arvokisasaavutuksensa olivat 500 metrin olympiahopea Innsbruckissa 1964 ja -pronssi Cortinassa 1956. Squaw Valleyn 1960 olympialaisissa hän sijoittui päämatkallaan kuudenneksi.
Sirppi ja vasara

Sirppi ja vasara Neuvostoliiton lipussa.
Sirppi ja vasara (ven. серп и молот, serp i molot) on tunnetuimpia kommunismin tunnuksista, jossa sirppi kuvaa maatyöläisiä ja vasara tehdastyöläisiä. Nämä symboloivat yhdessä maalla ja kaupungeissa työskentelevien ihmisten liittoa.
Tunnus yhdistetään usein Neuvostoliittoon, joka käytti tunnusta lipussaan ja vaakunassaan. Toinen tunnettu kommunismin tunnus on punainen tähti, jota käytettiin muun muassa puna-armeijan lipussa.
Sirppi ja vasara -merkki on Unicode-merkistössä (☭).
Käyttö Neuvostoliitossa

Sirppi ja vasara -aiheinen kuvio oli Neuvostoliitossa laajassa käytössä. 1930-luvun keskivaiheille saakka sitä käytettiin valtakunnan pienoisvaakunana, joka esiintyi virallisissa asiakirjoissa ja leimoissa. Kuvio hyväksyttiin maalis-huhtikuun vaihteessa 1918, ja sen vahvisti neuvostojen viides kokous Moskovassa 10. heinäkuuta 1918. Ensimmäisen kerran sitä käytettiin virallisesti Venäjän SFNT:n kansankomissaarien neuvoston leimassa 26. heinäkuuta 1918. Vuoden 1923 jälkeen kuvion osat, sirppi ja vasara, olivat poikkeuksetta ristissä, kun ne saatettiin varhaisessa vaiheessa esittää symmetrisesti rinnakkain.
Kuviossa oli alun perin auran päällä oleva vasara, mutta symbolien merkitys oli samanlainen kuin myöhemminkin. Myös puna-armeija ja punakaarti kuuluivat symbolin varhaisimpiin käyttäjiin. Neuvostoliiton lippuun sirppi ja vasara tuli mukaan 1923, ja Neuvostoliiton perustuslaissa se mainittiin 1924.
Sirppi ja vasara -kuvio oli mukana paitsi maan lipussa ja vaakunassa, myös kaikkien neuvostotasavaltojen lipuissa ja vaakunoissa. Sen tyylitelty versio siipien kera oli osa Neuvostoliiton kansallisen lentoyhtiön Aeroflotin logoa, johon se kuuluu vielä tänäkin päivänä huolimatta siitä, ettei yhtiöllä ole enää mitään yhteyksiä aiempaan poliittiseen taustaansa Neuvostoliitossa.
Sirppi ja vasara lipuissa > Aasiassa

Vietnamin kommunistisen puolueen lippu
Kiinan kommunistisen puolueen lippu
Kiinan kommunistisen puolueen lippu (ennen 1996)
Kiinan punaisen armeijan lippu
Taiwanin demokraattisen kommunistisen puolueen lippu
Kiinan neuvostotasavallan lippu (1931–1937)
Korean työväenpuolueen lippu
Intian kommunistisen puoluee lippu
Intian kommunistisen puolueen (marxilainen) lippu
Intian kommunistisen puolueen (maolainen) lippu
Intian sosialistisen yhtenäisyyden puolueen lippu
Bangladeshin kommunistisen puolueen lippu
Nepalin kommunistisen puolueen lippu
Bhutanin kommunistisen puolueen lippu
Indonesian kommunistisen puolueen lippu
Timorin sosialistisen puolueen lippu
Filippiinien kommunistisen puolueen lippu
Laosin kansanvallankumouksellisen puolueen lippu
Kamputsean kommunistisen puolueen lippu
Malaijin kommunistisen puolueen lippu (1930–1989)
Libanonin kommunistisen puolueen lippu
Syyrian kommunistisen puolueen lippu
Kurdistanin työväenpuolueen lippu (1978–1995)
Jordanian kommunistisen puolueen lippu
Palestiinan kommunistisen puolueen lippu
Sirppi ja vasara lipuissa > Afrikassa

Algerian kommunistisen puolueen lippu
Angolan lippu
FRELIMO:n lippu (1987–2004)
Kongon kansantasavallan ja Kongon työväenpuolueen lippu
Kenian kommunistisen puolueen lippu
Etelä-Afrikan kommunistisen puolueen lippu
Etiopian työväenpuolueen lippu
Sirppi ja vasara lipuissa > Amerikassa

Loistava polun lippu
Brasilian kommunistisen puolueen lippu
Argentiinan kommunistisen puolueen lippu
Yhdysvaltain kommunistisen puolueen lippu
Sirppi ja vasara lipuissa > Euroopassa

Neuvostoliiton lippu (1922–1923)
Neuvostoliiton lippu (1924)
Neuvostoliiton lippu (1924–1936)
Neuvostoliiton lippu (1936–1955)
Neuvostoliiton lippu (1955–1991)
Neuvostoliiton laivaston lippu (1950–1992)
Neuvostoliiton laivaston lippu (1950–1992)
Aeroflotin lippu (1961–1991)
Donetskin kommunistisen puolueen lippu
Romanian kommunistisen puolueen lippu
Venäjän federaation kommunistisen puolueen lippu
Brjanskin alueen lippu
Vladimirin alueen lippu
Orjolin kaupungin lippu
Italian kommunistisen puolueen lippu
San Marinon kommunistisen puolueen lippu
Vallankumouksellisen kansan vapautusrintaman lippu (Turkki)
Portugalin kommunistisen puolueen lippu
Tšekkoslovakian kommunistisen puolueen lippu
Jugoslavian kommunistisen puolueen lippu
Sirppi ja vasara lipuissa > Valtioiden vaakunat > Neuvostoliitossa

Neuvostoliiton vaakuna
Venäjän sosialistisen federatiivisen neuvostotasavallan vaakuna
Venäjän vaakuna (1992–1993)
Ukrainan sosialistisen neuvostotasavallan vaakuna
Valko-Venäjän sosialistisen neuvostotasavallan vaakuna
Uzbekistanin sosialistisen neuvostotasavallan vaakuna
Kazakistanin sosialistisen neuvostotasavallan vaakuna
Gruusian sosialistisen neuvostotasavallan vaakuna
Azerbaidžanin sosialistisen neuvostotasavallan vaakuna
Liettuan sosialistisen neuvostotasavallan vaakuna
Moldovan sosialistisen neuvostotasavallan vaakuna
Latvian sosialistisen neuvostotasavallan vaakuna
Kirgiisien sosialistisen neuvostotasavallan vaakuna
Tadžikistanin sosialistisen neuvostotasavallan vaakuna
Armenian sosialistisen neuvostotasavallan vaakuna
Turkmenistanin sosialistisen neuvostotasavallan vaakuna
Eestin sosialistisen neuvostotasavallan vaakuna
Transkaukasian sosialistisen federatiivisen neuvostotasavallan vaakuna (1923–1936)
Karjalais-suomalaisen sosialistisen neuvostotasavallan vaakuna (1941–1956)
Sirppi ja vasara lipuissa > Valtioiden vaakunat > Muut

Tuvan kansantasavallan tunnus (1943–1944)
Transnistrian vaakuna
Laosin demokraattisen kansantasavallan vaakuna (1975–1991)
Kongon kansantasavallan vaakuna (1970–1991)
Kiinan  neuvostotasavallan vaakuna (1934–1937)
Moskovan kaupungin vaakuna (1924–1937)
Itävallan vaakuna
Angolan vaakuna
Sirppi ja vasara lipuissa > Logot > Aasiassa

Korean työväenpuolueen tunnus
Indonesian kommunistisen puolueen logo (1914–1966)
Indonesian nuorten kommunistien voiman logo
Tadzikistanin kommunistisen puolueen logo
Bangladeshin sosialistisen puolueen lippu
Nepalin kommunistisen puolueen lippu (1991–2018)
Vietnamin kommunistisen puolueen tunnus
Vietnamin kommunistisen puolueen lipun logo
Kiianan turvallisuusministeriön logo
Kiianan kommunistisen puolueen tunnus (1942–1996)
Kiinan kommunistisen puolueen tunnus (vuodesta 1996)
Lanka Sama Samaja puolueen logo
Intian kommunistisen puolueen logo
Intian kommunistisen puolueen (marxilainen) logo
Sirppi ja vasara lipuissa > Logot > Afrikassa

Angolan vaakuna
Beninin kommunistisen puolueen logo
Etiopian sosialistisen liikeen logo
Etiopian kansanvallankumouksellisen puolueen tunnus
Kongon työväenpuolueen logo
Somalian sosialistisen vallankumouspuolueen lippu
Etelä-Afrikan kommunistisen puolueen tunnus
Norsunluurannikon vallankumouksellisen kommunistisen puolueen logo
FRELIMO:n logo (1987–2004)
Tunisian työväenpuolueen logo
Egyptin kommunistisen puolueen logo
Sirppi ja vasara lipuissa > Logot > Amerikassa

Meksikon kommunistisen puolueen tunnus
Chilen kommunistisen puolueen logo
Brasilian kommunistisen puolueen logo
Brasilian kommunistisen puolueen logo
Brasilian työväenpuolueen logo
Yhdysvaltain kommunistisen puolueen logo
Argentiinan kommunistisen puolueen logo
Ecuadorin kommunistisen puoluene logo
Loistavan polun logo
Sirppi ja vasara lipuissa > Logot > Euroopassa

Neuvostoliiton kommunistisen puolueen kunniamerkki
Tšekkoslovakian kommunistisen puolueen tunnus
Romanian kommunistisen puolueen tunnus
Jugoslavian kommunistisen puolueen tunnus
Venäjän federaation kommunistisen puolueen tunnus
Kreikan kommunistisen puolueen tunnus
Italian kommunistisen puolueen logo
Italian proletaariaatin yhtenäisyyspuolue logo
Italian kommunistisen puolueeen logo
Espanjan kommunistisen puolueen logo
Espanjan kansojen kommunistisen puolueen logo
Portugalin kommunistisen puolueen logo
Irlannin kommunistisen puolueen logo
Ison-Britannian kommunistisen puolueen logo
Ruotsin kommunistisen puolueen logo
Norjan kommunistisen puolueen logo
Tanskan kommunistisen puolueen logo
Tanskan kommunistisen puolueen logo
Saksan kommunistisen puolueen logo
Sveitsin kommunistisen puolueen logo
Alankomaiden uuden kommunistisen puolueen logo
Belgian kommunistisen puolueen logo
Turkin marxilais-leninistisen kommunistisen puolueen tunnus
Turkin vallankumouksellinen kommunistinen puolueen logo
Aeroflotin logo
Irlannin kommunistisen puolueen logo
Sosiaalivallankumouksellisten nationalistien logo
Muunnelmia > Angola

Angolan lipussa symboliikka on säilynyt muuttumattomana, mutta sisältö ja graafinen suunnittelu on muuttunut. Maanviljelijöiden sirppi on korvattu sokeriruo’on viljelyssä käytetyllä viidakkoveitsellä ja vasaran tilalla on ratas.
Muunnelmia > Unkari

Unkarin vaakunassa käytettiin vuodesta 1949 vuoteen 1956 vasaraa työväenluokan ja tähkää maanviljelijöiden symbolina. Vaakuna oli kyseisellä ajanjaksolla käytössä myös Unkarin lipussa.
Muunnelmia > Kongon kansantasavalta

Kongon kansantasavallan (nykyään Kongon tasavalta) entisessä lipussa (1970–1991) on keskellä ristityt kuokka ja vasara, jotka symboloivat maanviljelijöiden ja tehdastyöläisten liittoa.
Muunnelmia > Saksan demokraattinen tasavalta

Itä-Saksan vaakunassa kuvioiden symboliikaksi tuli vasara (työväenluokka) ja harppi (älymystö). Kuviot oli sijoitettu maanviljelijöihin viittaavan seppeleen sisään.
Muunnelmia > Pohjois-Korea

Pohjois-Korean hallitsevan puolueen, Korean työväenpuolueen, lipussa on sirppi talonpoikien symbolina, vasara työläisten symbolina sekä kirjoituspensseli älykköjen symbolina.
Käyttö kommunististen maiden ulkopuolella

Kommunististen maiden ulkopuolella vuonna vuosina 1919–1934 käytössä olleessa ja hieman muutettuna uudelleen vuodesta 1945 käytössä olevassa Itävallan vaakunassa esiintyvät sirppi ja vasara. Austrofasistisen diktatuurin kaudella 1934 sirppi ja vasara poistettiin vaakunasta, mutta palautettiin jälleen vuonna 1945. Samalla vaakunaan lisätiin katkotut kahleet natsien vallan päättymisen symbolina.
Aiheesta muualla

Kuvia tai muita tiedostoja aiheesta Sirppi ja vasara Wikimedia Commonsissa
Alutar

Alutar voi tarkoittaa seuraavia asioita:
Alutar, yksi neljästä Helsinki-Hämeenlinna-radalle vuonna 1859 tilatusta Suomen ensimmäisestä höyryveturista
Alutar, Ferganan laakson kuningas 700-luvun alkupuolella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alutar”, voi hakea sivunnimihaulla, laajalla sivunnimihaulla tai tekstihaulla.
Amina Rizk

Amina Rizk
Amina Mohammed Rizk (vaihtoehtoinen kirjoitusmuoto Amina Rizq, arab. أمينة رزق‎; 15. huhtikuuta 1910 Tanta – 24. elokuuta 2003 Kairo) oli egyptiläinen näyttelijä, joka näytteli yli 80 vuotta kestäneen uransa aikana 500 näytelmässä ja yli 150 elokuvassa.
Vuonna 1924 Rizk esitti 14-vuotiaana pääroolia Youssef Wahbyn johtaman Raamsis Troupen näytelmässä "Rasputin". 1920-luvulla hän näytteli useissa mykkäelokuvissa, kuten vuoden 1929 elokuvassa Suad el-Ghagariyah. Vuonna 1932 hän oli pääosassa Egyptin ensimmäisessä äänielokuvassa Awlad el zawat (”aristokraattien pojat”). Toisen maailmansodan jälkeissä elokuvissa Rizkillä oli yleensä äidin rooli, erityisesti Nobel-palkinnon voittaneen Naguib Mahfouzin teosten filmatisoinneissa. Vuonna 1944 Rizk voitti valtionpalkinnon roolistaan elokuvassa El Boassa, joka oli sovitus Kurjista.
Rizk ei koskaan avioitunut. Vuonna 1997 Egyptin presidentti Hosni Mubarak myönsi hänelle kunniaviran maan parlamentin ylähuoneeseen.
Aiheesta muualla

Amina Rizk Internet Movie Databasessa. (englanniksi)
Andronikos Rhodoslainen

Andronikos Rhodoslainen (m.kreik. Ἀνδρόνικος ὁ Ῥόδιος, Andronikos ho Rhodios, lat. Andronicus Rhodius; n. 70 eaa.) oli antiikin kreikkalainen peripateettiseen koulukuntaan kuulunut filosofi. Hän oli Lykeionin koulun kymmenes johtaja Aristoteleen jälkeen.
Andronikoksen päätöihin lukeutuu Aristoteleen ja Theofrastoksen kirjoitusten kokoaminen ja järjestäminen siitä materiaalista, jonka Tyrannion toimitti hänelle. Hän toimitti ja julkaisi kootut laitokset Aristoteleen teoksista vuosina 40–20 eaa. Näin muodostui nykyisin tunnettu ns. Corpus Aristotelicum. Ennen Andronikoksen aikaa Aristoteleen tuotannosta tunnettiin vain dialogit (katso: Aristoteleen dialogit), hänen lukuisat tutkielmansa sen sijaan olivat kateissa. Antiikin ajan jälkeen tilanne on ollut toisin päin, nykyään Aristoteleelta tunnetaan ainoastaan tutkielmia.
Andronikokselta on peräisin muun muassa Aristoteleen kirjojen nykyisin tunnettu järjestys, jossa logiikan kirjat ovat ensin, sen jälkeen seuraavat fysiikka, metafysiikka, ja käytännölliset tieteet kuten etiikka ja politiikka, ja luovat tieteet, kuten poetiikka.
Edeltäjiensä teosten kokoamisen lisäksi hän kirjoitti parafraaseja eli mukaelmia näistä teoksista, sekä kommentaarioita niistä. Hän kommentoi muun muassa Aristoteleen teosta Kategoriat. Näitä kirjoituksia ei ole säilynyt. Hänen nimiinsä on usein virheellisesti laitettu kaksi tutkielmaa, Tunteista sekä kommentaario Aristoteleen etiikan teoksiin. Todellisuudessa ne ovat peräisin joko Konstantinos Palaiokappalta 1500-luvulta tai tessalonikalaiselta Johannes Kallistokselta.
Antiikin filosofia  Peripateettinen koulukunta
| --- | --- |
Kreikkalainen aika:  Aristoteles · Theofrastos · Lampros · Aristoksenos · Khamaileon · Fanias Eresoslainen · Praksifanes · Herakleides Pontoslainen · Dikaiarkhos · Nikomakhos · Demetrios Faleronlainen · Straton · Eudemos Rhodoslainen · Hieronymos Rhodoslainen · Klearkhos Soloilainen · Lykon · Ariston Keoslainen · Satyros · Hermippos Smyrnalainen · Kritolaos
Roomalainen aika:  Diodoros Tyroslainen · Erymneos · Ariston Aleksandrialainen · Boethos Sidonlainen · Kratippos Pergamonlainen · Ksenarkhos Seleukeialainen · Ammonios Ateenalainen · Andronikos Rhodoslainen · Aspasios · Adrastos Afrodisiaslainen · Aristokles Messeneläinen · Aleksanteri Afrodisiaslainen · Aetios Antiokialainen · Olympiodoros